section_heading: Životopis
paragraph_text: Bellamy je zaplovio uz sjevernu obalu Hispaniole prema Malim Antilima. U studenom 1716. Bellamy i Levasseur zarobili su trojarbolni britanski trgovački brod Sultana. Bellamy je preuzeo zapovjedništvo na Sultanom, preuredivši je u piratski brod, a zapovjedništvo nad Marianne predao Williamsu. Nakon što su očistitli brodove na otočiću La Blanquilla 100 milja od obale Venezuele, pirati su u siječnju 1717. pristali na otoku Saint Thomas na Djevičanskim otocima. Ondje su spasili 100 pirata kojima je brod uništen u napadu britanske fregate HMS Scarborough, članove posade Johna Martela, koji je pobjegao i prepustio ih njihovoj sudbini. mini|Blago koje je izronjeno s olupine Whydaha. Popunivši posadu, pirati su zaplovili na zapad, te početkom veljače 1717. u prolazu između Kube i Hispaniole bez borbe zarobili trojarbolni robovlasnički brod Whydah, koji je upravo bio na trećem dijelu svog trgovačkog putovanja, natovaren zlatom, bjelokosti, rumom, indigom, i šećerom. Bellamy je preuredio Whydah u svoj zapovjedni brod, povećavši mu broj topova s 18 na 28, te čak dao njegovom bivšem kapetanu Lawrenceu Princeu Sultanu, počevši se nazivati "morski Robin Hood". Nakon što su očistili svoj novi brod u južnim Bahamima, pirati su zaplovili na sjever, namjeravajući pljačkati uz istočnu obalu Sjeverne Amerike.